recursal/SuperWikiNEXT-32B huggingface dataset:
Medlemmer i NIB siden 2005
**Den nordiske investeringsbank** (**NIB**) er en multilateral finansinstitusjon som eies av de åtte medlemslandene Danmark, Estland, Finland, Island, Latvia, Litauen, Norge og Sverige. Banken finansierer private og offentlige prosjekter i- og utenfor medlemslandene. 

NIB finansierer prosjekter som styrker medlemslandenes konkurranseevne og forbedrer miljøet. Banken tilbyr langsiktige lån og garantier på konkurransedyktige markedsvilkår til sine kunder i privat og offentlig sektor. NIB fokuserer spesielt på fire områder:

* Energi og miljø;
* Infrastruktur, transport og telekommunikasjon;
* Industri og tjenester;
* Finansinstitusjoner og SMB-er.

Mulige prosjekter for finansiering vurderes ut ifra et perspektiv om bærekraftig vekst. NIB analyserer prosjektets påvirkning på konkurransekraft og miljøet, så vel som den indirekte påvirkningen på økonomien og samfunnet. Banken har utlånsvirksomhet både i medlemslandene og i vekstmarkeder i Europa, Afrika, Asia og Latin-Amerika. NIB har en del av sin miljølånsportefølje i områder utenfor medlemslandene, som østersjøområdet og barentsregionen. 
NIB foretar sin opplåning på de internasjonale kapitalmarkedene og NIBs obligasjoner har den høyest mulige kredittrangeringen (AAA/aaa).

Litteratur
----------

* Skånland, Hermod (1976), «Den nordiske investeringsbank», *Bergen Bank Kvartalsskrift* **10** (4): 181-188

Eksterne lenker
---------------

* (en) Offisielt nettsted Rediger på Wikidata
* (en) Den nordiske investeringsbank på Twitter Rediger på Wikidata

* (en) Den nordiske investeringsbank på LinkedIn Rediger på Wikidata

* (en) Den nordiske investeringsbank på YouTube Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** LCCN
 |
Fordelingen av folkeslag i Østerrike-Ungarn
**Oppløsningen av Østerrike-Ungarn** kom som en følge av at dobbeltmonarkiet Østerrike-Ungarn var på den tapende siden under første verdenskrig. Siden middelalderen hadde det habsburgske Østerrike stadig utvidet sitt territorium, hovedsakelig på bekostning av Det osmanske rike, og derved underlagt seg mange slaviske folkeslag og var i praksis blitt et multinasjonalt rike.

Etter første verdenskrig ble det lagt til grunn at *folkeslagene* underlagt Østerrike-Ungarn skulle få selvstendighet, og det omfattende territoriet keiserriket ble følgelig splittet opp i mange nye stater. Dette ble regulert av Saint-Germain-traktaten (1919) for den østerrikske delen og Trianon-traktaten (1920) for Ungarn.

Nye stater
----------

Østerrike, Ungarn og Tsjekkoslovakia ble nye stater bestående utelukkende av deler av territoriet til Østerrike-Ungarn, mens andre deler av riket kom under Kongeriket av serbere, kroater og slovenere (senere omdøpt til Jugoslavia), Romania og den nyopprettede republikken Polen.

Delingen av riket fulgte hovedsakelig etniske grenser, men tilgodeså for det meste de slaviske folkene, slik at store minoriteter av tyskere, ungarere og italienere havnet under "fremmed styre". Dette gav noen år senere Adolf Hitler påskudd til å annektere Sudetenland i Tsjekkia.

Langt senere, dvs. i 1990-årene, medførte etniske spenninger til at flere nye stater med bakgrunn i Østerrike-Ungarn ble opprettet. Disse er: Tsjekkia, Slovakia, Slovenia, Kroatia, Bosnia-Hercegovina, Serbia og Montenegro.
***Jersey Shore*** er en amerikansk reality-TV-serie som gikk seks sesonger på MTV fra 2009 til 2012. Serien fulgte livene til åtte deltagere som tilbrakte sin sommer i Jersey Shore i New Jersey. En sesong ble innspilt i Miami Beach, og en tredje i Italia. Resten ble innspilt i New Jersey.

Serien har fått rekordhøye rangeringer for MTV, noe som gjør det nettverkets mest sette serie noensinne. Seriens personer har også blitt kreditert for å innføre et unikt sett med ord og setninger inn i amerikansk populærkultur.

Showet debuterte med store mengder uenighet om bruken av ordene «Guido / Guidette», en tolkning av italiensk-amerikanske stereotypier, og gransking fra lokalbefolkningen ettersom skuespillerne ikke hadde tilhørighet i området. 

Universitetet i Chicago og Universitetet i Oklahoma er blant de utdanningsinstitusjonene som har hatt forelesninger eller konferanser om showet. I 2010 ble deltagerne i Jersey Shore navngitt på Barbara Walters' liste over de ti mest mest fascinerende, og serien har siden blitt eksportert til en rekke land over hele verden.

Deltagere
---------

Deltagerne som medvirket var Paul DelVecchio; Nicole Polizzi; Michael Sorrentino; Jennifer Farley; Ronnie Ortiz-Magro; Samantha Giancola; Vinny Guadagnino; Angelina Pivarnick; og Deena Nicole Cortese.

Referanser
----------

1. 1 2  «Exactly 5 Reasons Why MTV Canceled "Jersey Shore" · Guardian Liberty Voice» **(engelsk)**. 2. september 2012. Besøkt 13. september 2016. «The reality series, MTV’s highest-rated show in network history, premieres its sixth and final season on Oct. 4.»
2. ↑  «‘Jersey Shore’ Cast and Creators Say Goodbye to MTV Hit Series». 2012. Besøkt 13. september 2016.

Eksterne lenker
---------------

* Seriens nettsider (engelsk)

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Alfred Zeidler** (født 22. september 1902 i Danzig, død ?) var en tysk SS-offiser tilknyttet Sicherheitsdienst. Han var kommandant ved Grini fangeleir fra 1942 til andre verdenskrigs slutt.

Zeidler bodde i Braunschweig i mellomkrigstiden. Han arbeidet der blant annet som kolportør, og var periodevis også arbeidsløs. Zeidler meldte seg inn i NSDAP og SS etter Hitlers maktovertagelse, og hadde blitt Hauptsturmführer (tilsvarende kaptein) i SS innen han kom til Norge. Han var i Sicherheitsdienst da han overtok som Grini-kommandant sommeren 1942.

I 1947 ble Zeidler dømt til livsvarig tvangsarbeid for forbrytelsene som skjedde ved Grini. Han ble løslatt Espeland tvangsarbeidsleir allerede i 1953 og utvist fra landet.

Fotnoter
--------

1. ↑  En annen kilde oppgir 1909 som fødeår.

Referanser
----------

1. 1 2  *Norsk fangeleksikon: Grinifangene*. Oslo: Cappelen. 1946. s. XXI.
2. ↑  *Griniboken*. Oslo: Gyldendal. 1946. s. 168-170.
3. ↑  Bjørnsen, Bjørn (1975). *Norge etter 1945*. Oslo: Cappelen. s. 42. ISBN 8202033721.
4. ↑  *Kringla Heimsins: norsk konversasjonsleksikon*. Oslo: Nasjonalforlaget. 1954. s. 1102.
5. ↑  Bergfald, Ole (1967). *Hellmuth Reinhard - soldat eller morder?*. Oslo: Schibsted. s. 65.

|  |  |
| --- | --- |
| Oppslagsverk/autoritetsdata | Lokalhistoriewiki
 |

Portal: Andre verdenskrig
**Oppløsningsrett** er retten til å oppløse et parlament og skrive ut nyvalg. Man skiller mellom oppløsningsrett i den lovgivende makts hånd og oppløsningsrett i den utøvende makts hånd. Den siste varianten er den mest utbredte, og betegner den muligheten en president eller en regjering har til å oppløse den lovgivende makt, parlamentet, og skrive ut nyvalg. Oppløsningsrett i den lovgivende makts hånd betegner muligheten et parlament har til å oppløse seg selv slik at nyvalg må skrives ut.

Bruken av oppløsningsinstituttet er som regel knyttet til politiske kriser, der nyvalg sees på som en mulighet til å komme seg ut av uføret. Det er imidlertid vel så ofte at trusler om bruk av oppløsningsinstituttet blir fremmet av den part som besitter retten til å bruke det. Dette for å få gjennomslag for politiske mål som rettighetshaver måtte ha.

Det er betydelig forskjell fra land til land når det gjelder hvordan oppløsningsretten kan benyttes. I en del land er den knyttet til parlamentariske kriser og er begrenset (f.eks. Sverige), andre land, som Storbritannia og Danmark, har en oppløsningsrett som statsministeren fritt kan benytte når han/hun måtte ønske. Siste variant gir betydelig makt til en regjering, og det er påpekt at oppløsningsretter som denne kan misbrukes.

Et annet moment for oppløsningsrettens utforming er hvilken innvirkning det får på valgperiodene i et land. I Sverige har man et fast Riksdagsvalg hvert fjerde år som ikke påvirkes av eventuelt nyvalg midt i valgperioden. I Danmark og Storbritannia derimot fungerer det slik at det må holdes folketings- og parlamentsvalg senest fire år (Danmark) og fem år (Storbritannia) etter det forrige, dvs. at fristen for neste valg forskyves ved utskriving av nyvalg.

I Norge er det ingen form for oppløsningsrett til nasjonalforsamlingen, Stortinget, men opp igjennom årene har en del krefter tatt til orde for at det bør innføres, og fremmet grunnlovsforslag som vil kunne innføre dette

Se også
-------

* Parlamentarisme

Referanser
----------

1. ↑

Eksterne lenker
---------------

* Dokument nr. 12:2 (2003–2004) Grunnlovsforslag fra Jens Stoltenberg (A), Jørgen Kosmo (A), Carl I. Hagen (FrP), Berit Brørby (A) og Kjell Engebretsen (A) om endringer i Grunnloven §§ 15 (ny), 20, 23, 82 (ny), 86 og 87 med sikte på å innføre en ordning med oppløsningsrett og positiv parlamentarisme (investitur).
	+ Saksopplysninger
**Opprinnelig akkumulasjon** er et økonomisk begrep som først og fremst forbindes med Karl Marx og som diskuteres i dennes verk Kapitalen. Begrepet tilsvarer til dels Adam Smiths begrep om *forutgående akkumulasjon*, dvs. en akkumulasjon som ikke er et resultat av, men utgangspunktet for den kapitalistiske produksjon. Marx mener imidlertid at Smith gjør den samme tabben som kristendommen gjør i forhold til syndefallet – det hele forklares ved hjelp av en anekdote fra forsvunne tider.

For Marx, derimot, er den opprinnelige akkumulasjonen den historiske prosessen som skiller produsent og produksjonsmidler fra hverandre, dvs. den prosessen der klassene i det kapitalistiske samfunnet oppstår. Denne prosessen, som han tidsfester til 1500-tallet, består ifølge Marx først og fremst av at landsbefolkningen eksproprieres fra jorden sin, at landsbyer blir ødelagt og at mennesker blir tvunget inn i byene. Dermed oppstår både det en lønnsarbeiderklasse, både i byene og på landet, som lever på et eksistensminimum. Gjennom denne prosessen tilegner borgerskapet seg et overskudd som så investeres i ny produksjon. Den opprinnelige akkumulasjonen er altså en iverksetter av den kapitalistiske produksjonsmåten.

|  |  |
| --- | --- |
| Oppslagsverk/autoritetsdata | GND **·** LCCN
 |
Steranko på New York Comic Con i februar 2009
**James Steranko** (født 5. november 1938) er en amerikansk tegneserieskaper, illustratør og grafisk designer, mest kjent for sitt arbeid på serien Nick Fury, Agent of S.H.I.E.L.D

Etter å ha jobbet noen år som tryllekunstner, utbryterartist og musiker, begynte Steranko i 1960-årene å arbeide som grafisk designer. Han jobbet en periode for forlaget Harvey Comics før han i 1966 begynte å arbeide for Marvel Comics. Han jobbet først som rentegner over Jack Kirby på serien *Nick Fury, Agent of S.H.I.E.L.D.* for heftet *Strange Tales* (fra nr. 151, men etter kort tid tok han over serien både som tegner og forfatter. Her viste Steranko seg som en dyktig og nyskapende tegner med en tegnestil og fortellerteknikk som viste påvirkning fra Jack Kirby og Will Eisner. Han eksperimenterte med sidelayout, collageteknikker og fotomontasjerog inkorporerte elementer fra pop art, optisk kunst og psykedelisk plakatkunst. Steranko laget *Nick Fury* for *Strange Tales* frem til 1968 (nr. 168). Da fikk serien sitt eget hefte som Steranko tegnet nummer 1-3 og nr 5 av. Steranko tegnet også tre nummer av Captain America (med Stan Lee), noen nummer av X-Men, en skrekkhistorie ("At the Stroke of Midnight") og en romantikkhistorie.

I 1969 sluttet Steranko med tegneserier og begynte å arbeide som forsideillustratør for pocketbøker. i tillegg startet han sitt eget forlag der han gav ut bl. a. tidsskriftet *Comicscene*, senere *Mediascene*. I 1972 gav han ut *The Steranko History of Comics*, et tegneseriehistorisk tobindsverk. I 1976 kom *Chandler: Red Tide*, en slags mellomting mellom illustrert roman og tegneserie. De siste 40 årene har Steranko kun i liten grad utgitt tegneserier. Han tegnet serien *Outland* for bladet *Heavy Metal* i 1981 og en kort historie for Superman i 1984.

Referanser
----------

1. ↑   BD Gest', BD Gest' author ID 3656, besøkt 9. oktober 2017[Hentet fra Wikidata]
2. ↑   Lambiek Comiclopedia, Lambiek Comiclopedia artist ID s/steranko\_jim, besøkt 9. oktober 2017[Hentet fra Wikidata]
3. ↑   Internet Speculative Fiction Database, ISFDB forfatter-ID 55321, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6b329pd, besøkt 9. oktober 2017[Hentet fra Wikidata]
5. ↑   www.comic-con.org, besøkt 28. juli 2021[Hentet fra Wikidata]
6. ↑   www.comic-con.org, besøkt 10. september 2021[Hentet fra Wikidata]
7. ↑   www.hahnlibrary.net, besøkt 8. oktober 2021[Hentet fra Wikidata]

Eksterne lenker
---------------

* (en) Jim Steranko – kategori av bilder, video eller lyd på Commons Rediger på Wikidata
* (en) Jim Steranko på Internet Movie Database Rediger på Wikidata

* (en) Jim Steranko hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** ICCU
 |
Opløelva ved utløpet
**Opløelva** er den nederste delen av Opløvassdraget, og den munner ut i fjorden på Salsbruket i Nærøy kommune i Nord-Trøndelag. Den dannes der Mjosundelva og Liavasselva møtes 4 km nordøst for Salsbruket. Litt lenger ned, ved Synnes, kommer Krokvasselva inn. Opløelva er ei regulert elv, og ovenfor dammen på Salsbruket ligner den mest på en innsjø. Vassdraget har et nedslagsfelt på ca 193 km² med en middelvassføring ved utløpet på ca 12 kbm/sek.

Ut fra dammen på Salsbruket går vannet videre gjennom turbin, og ved normal og liten vannføring vil denne ta unna mesteparten av vannet. Dette medfører at elva ofte er tilnærmet tørrlagt mellom dammen og utslippet fra turbinen ca. 200 meter lenger nede.

Firma Albert Collett har fire kraftverk og fem dammer i Opløvassdraget. Kraftverkene er

* Liavatn
* Liafoss
* Ulefoss
* Salsbruket

Det er to hovedmagasiner for vann

* Mjøsundvatnet
* Storvatnet

Opløelva er drikkevannskilde for befolkningen på Salsbruket.

Tidlig på 1990-tallet ble det foretatt et havbeiteprosjekt i Opløelva i regi av Norsk institutt for naturforskning (NINA). Det ble sluppet ut store mengder laksesmolt over flere år, og mye laks fant veien tilbake til vassdraget. Elva ble valgt ut til dette prosjektet fordi man anså at den ikke hadde en egen laksestamme på grunn av reguleringen. Dette førte til stor interesse for laksefiske blant sportsfiskere og grunneiere langs fjorden.

Fiske
-----

Det er fortsatt et betydelig innsig av laks, og den lakseførende strekningen befinner seg i flo- og fjæresonen nedenfor turbinen.

Se også
-------

* Liste over elver i Norge

Referanser
----------

1. ↑  Namsenvassdraget.no[*død lenke*]
2. ↑  Collett.no Arkivert 24. juli 2011 hos Wayback Machine.

Eksterne lenker
---------------

* UtmarksCompagniet: Laksefiske i Opløelva
* Namdalsavisa: «Oppdrettslaksen dominerer i Opløelva»[*død lenke*]

|  |  |
| --- | --- |
| Oppslagsverk/autoritetsdata | Store norske leksikon
 |
**Idiostolidae** er en familie av insekter som tilhører tegene, en gruppe av nebbmunner. Gruppen omfatter fire kjente arter fordelt på tre slekter. De er regnet som er primitiv gruppe som vanskelig lar seg plassere inn i et system.
De har det til felles at munndelene er sugende og at de suger opp næringen. Svært lite er kjent om biologien til denne gruppen.

Utseende
--------

Middelsstore, ovalt-avlange teger. Hodet er fremstrakt og trekantet. Antennene og sugesnabelen består av fire ledd. De har punktøyne (*ocelli*). Pronotum er delt i en krage-del og en bakenforliggende hoved- (disk-) del. Forvingenes membranøse del har fire enkle lengdeårer.

Levevis
-------

Svært lite er kjent om biologien til disse tegene, som finnes mellom mose i skoger av sørbøk (*Nothofagus* spp.). Man har antatt at de er planteetere, men dette er ganske usikkert.

Utbredelse
----------

Familien er bare kjent fra de kald-tempererte områdene i de aller sørligste delene av Australia (Tasmania og New South Wales) og Sør-Amerika (Argentina og Chile).

Systematisk inndeling
---------------------

Det er ganske usikkert om Idiostolidae bør regnes til Lygaeoidea. Noen nyere klassifikasjoner fører familien til en overfamilie, Idiostoloidea, sammen med familien Henicocoridae.

**Treliste**
* Ekte insekter (Ectognatha)
	+ Vingede insekter (Pterygota)
		- Neoptera («nyvinger»)
			* Nebbmunner (Hemiptera)
				+ delgruppe plantesugere (Homoptera) (parafyletisk)
				+ delgruppe teger (Heteroptera)
					- gruppe Trichophora
						* overfamilien Lygaeoidea – eller Idiostoloidea
							+ familien **Idiostolidae**
								- *Idiostolus insularis* Berg – sørligste Sør-Amerika
								- slekten *Trisecus* Bergroth, 1895 – to arter, Tasmania og New South Wales
									* *Trisecus armatus* Woodward, 1968
									* *Trisecus pictus* Bergroth, 1895
								- *Monteithocoris hirsutus* Woodward, 1968 – Tasmania

Kilder
------

* Australian Faunal Directory – Idiostolidae (2002)

Eksterne lenker
---------------

* (en) *Idiostolidae* i Encyclopedia of Life Rediger på Wikidata

* (en) *Idiostolidae* i Global Biodiversity Information Facility Rediger på Wikidata

* (en) *Idiostolidae* hos ITIS Rediger på Wikidata

* (en) *Idiostolidae* hos NCBI Rediger på Wikidata

* (en) *Kategori:Idiostolidae* – bilder, video eller lyd på Wikimedia Commons Rediger på Wikidata

* *Idiostolidae* – detaljert informasjon på Wikispecies Rediger på Wikidata
* Norsk entomologisk forening – for deg som vil lære mer om insekter.
**Idiosynkrasi** (gresk ιδιοσυγκρασία, *idiosynkrasia*, satt sammen av *idios*, «egen», *synkrasis*, «blanding, temperament», fra den opprinnelige grunnbetydning «blanding av organismens elementer» er et fremmedord som betyr «særhet» eller «ekstrem overfølsomhet» eller «motvilje». Betegner vanligvis noe som er svært spesielt eller enestående, som ikke lar seg forklare uten videre, og uten noe å sammenligne med.

Innen psykologi og annet
------------------------

Idiosynkrasi kan betegne «særegen natur, egenskap eller karakter», eller mer presist noe som er særegent for en enkelt person eller gruppe, og som forhindrer denne personen eller gruppen i å bli beskrevet gjennom en regel eller ved hjelp av en kategori. Attestert fra 1660-tallet i England fikk betegnelsen en medisinsk betydning for et individs fysisk konstitusjon, en særlig mental følelse av de de blandingene i en person som utgjør hans karakter og personlighet. I psykologi er ordet nettopp begrepet for en atferdsform eller egenskap ved en person som særmerker personen i forhold til andre mennesker. I moderne bruk kan det henvise løselig en persons innfall, vaner, moter eller smak.

Innen medisin
-------------

Idiosynkrasi definerte måten leger oppfattet sykdommer på 1800-tallet. De betraktet enhver sykdom som en unik tilstand, relatert til hver pasient. Denne forståelsen begynte å endre seg på 1870-tallet, da oppdagelser gjort av forskere i Europa tillot framveksten av en «vitenskapelig medisin», en forløper til den evidensbaserte medisinen som er standarden for praksis i dag. Innen dagens legevitenskapen er *idiosynkrasi* en abnorm eller avvikende reaksjon overfor visse stoffer – stort sett synonymt med allergi.

Innen økonomi
-------------

I porteføljeteori beskrives risiko for prisendringer på grunn av de unike omstendighetene til et spesifikt verdipapir, i motsetning til det totale markedet, som idiosynkratisk risiko. Denne risikoen kan praktisk talt elimineres fra en portefølje gjennom diversifisering. Det kalles også ofte usystematisk eller spesifikk risiko. Det betyr at det ikke er noen kompensasjon for risiko, uansett hvor risikabelt eiendelen er, og uansett hvor stor risiko som man er villig til å ta.

Se også
-------

* Eksentrisitet
* Hypersensitivitet

Referanser
----------

1. 1 2 3  «idiosynkrasi», *NAOB*
2. ↑  «idosynkrasi», *Den danske ordbog*]
3. 1 2  «idiosyncrasy (n.)», *Online Etymology Dictionary*
4. ↑  «idosynkrasi», *Den store danske*
5. ↑  «idiosyncrasy», *Bionity.com*

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica
 |
**Pieter «Piet» Bouman** (født 14. oktober 1892 i Dordrecht, død 20. juli 1980 i Tietjerksteradeel) var en nederlandsk fotballspiller som deltok i de olympiske lekene i 1912 i Stockholm.

Bouman vant en olympisk bronsemedalje i fotball under OL 1912 i Stockholm. Han spilte på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0.

OL-medaljer
-----------

* 1912 Sveriges flagg Stockholm - Bronse Bronse i fotball (Nederland)

Referanser
----------

1. ↑   transfermarkt.com, Transfermarkt spiller-ID 151786, oppført som Piet Bouman †[Hentet fra Wikidata]

Eksterne lenker
---------------

* (en) Piet Bouman – Olympedia Rediger på Wikidata

* (en) Piet Bouman – Sports-Reference (OL-resultater – arkivert) Rediger på Wikidata

* (en) Piet Bouman – databaseOlympics.com (arkivert) Rediger på Wikidata

* (en) Piet Bouman – Transfermarkt Rediger på Wikidata

* (en) Piet Bouman – FootballDatabase.eu Rediger på Wikidata

* (en) Piet Bouman – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Idioten*** (originaltittel: *Hakuchi*) er en japansk film fra 1951, regissert av Akira Kurosawa. Filmen er en adaptasjon av Fjodor Dostojevskijs roman av samme navn.

Handling
--------

Handlingen begynner om bord på et skip som reiser fra Okinawa, og Kameda er nå på vei til Hokkaido. Han var tidligere innlagt ved en psykiatrisk institusjon helt siden han fikk et psykisk sammenbrudd etter at han ble forvekslet med en krigsforbryter og nesten henrettet ved skyting etter andre verdenskrig. Under denne reisen møter han og blir venn med Denkichi Akama, og han forteller Kameda om Taeko Nasu - som han hadde møtt seks måneder tidligere.

Akama reiser deretter hjem til Hokkaido, for første gang siden han stjal penger fra faren sin for å kjøpe en diamant-ring til Taeko. Men Taeko var den attraktive elskerinnen til en velstående mann ved navn Tohata. Men hun stakk av seks måneder tidligere, samtidig som Akama hadde kjøpt ringen til henne. Akamas far er nå død, og Akama ønsker å få tak i den store arven etter faren sin. Men Kameda havner snart i et kjærlighetsforhold med både Akama og Taeko Nasu.

Referanser
----------

1. ↑  «filmen på filmweb.no» **(norsk)**. Besøkt 27. januar 2016.

Eksterne lenker
---------------

* (en) *Idioten* på Internet Movie Database Rediger på Wikidata

* (no) *Idioten* hos Filmfront Rediger på Wikidata

* (sv) *Idioten* i Svensk Filmdatabas Rediger på Wikidata

* (da) *Idioten* i Danmark Nationale Filminstitut Rediger på Wikidata

* (en) *Idioten* på AllMovie Rediger på Wikidata

* (fr) *Idioten* på Allociné Rediger på Wikidata

* (nl) *Idioten* på MovieMeter Rediger på Wikidata

* (en) *Idioten* på Turner Classic Movies Rediger på Wikidata

* (en) *Idioten* på Rotten Tomatoes Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** SUDOC **·** NKC
 |
**Petrus «Piet» Godefridus de Brouwer** (født 5. oktober 1880 i Gestel, død 5. oktober 1953 i Eindhoven) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.

Van Gastel ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Tiest van Gestel, Janus van Merrienboer og Theo Willems. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.

OL-medaljer
-----------

* 1920 Belgias flagg Antwerpen – Gull **Gull** i bueskyting, bevegelig fugl 28 meter lagkonkurranse (Nederland)

Eksterne lenker
---------------

* (en) Piet de Brouwer – Olympedia Rediger på Wikidata

* (en) Piet de Brouwer – Sports-Reference (OL-resultater – arkivert) Rediger på Wikidata

* (en) Piet de Brouwer – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
***Aegus (Gnaphaegus) horridus*** er bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En ganske liten til middelsstor (ca. 18 millimeter), avlang, matt brun hjortebille. Kroppen, særlig forkroppen, er tett kledt med lyst brunlige, matte skjell. Hannens kjever er forstørrede, sigdformede, med tann nær spissen, hodet litt utvidet foran fasettøynene. Pronotum er nesten rektangulært med noe innbuede sidekanter. Langs kanten har pronotum er brem av fløyelsaktige, brune hår. Hele kroppen er tett kledt med ganske korte, oppstående hår. Hunnen ligner hannen bortsett fra at kjevene ikke er forstørrede og hårkledningen er mindre påfallende.

Levevis
-------

Som de fleste andre hjortebiller lever larvene i morken, død ved.

Utbredelse
----------

Arten er utbredt i på Filippinene (Luzon).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen Aegini - omfatter bare én slekt:
						* Slekten *Aegus* MacLeay, 1819 – ca. 210 arter
							+ Underslekten *Gnaphaegus* Maes, 1992 - har ofte vært plassert i slekten *Gnaphaloryx*
								- ***Aegus (Gnaphaegus) horridus*** Benesh, 1950

Eksterne lenker
---------------

* Oversikt over artene
* Bilder av arten
* (en) *Aegus (Gnaphaegus) horridus* i Encyclopedia of Life Rediger på Wikidata
So Long Circus under festivalen «Skvulp» i 2011

**So Long Circus** er et norsk rockeband fra Toten. Bandet ble etablert i 2009 og skriver eget materiale med engelske tekster.

Historie
--------

I 2007 var bandets vokalist, Bent Andreas Lundby, en av semifinalistene i Idol. I etterkant av deltakelsen startet han coverbandet «Bent Andreas Lundby & The Ultimate Collection», hvor Johan Petersen-Øverleir (gitar) og Øyvind Sundlisæter (trommer) var faste medlemmer. 

Etter et drøyt år som coverband, og med Hallvard Gaardløs inn som nytt fast medlem på bass, begynte bandet å skrive egen musikk. So Long Circus ble navnet på den nye besetningen, og bandet spilte inn sine første låter, Pretty Baby og You're On, våren 2010. Innspillingen ble gjort i Eastlake Studio på Eina, med Jon Anders Narum som studioteknikker, og Didrik Lund på orgel. 

I 2013 ble Per Andreas Windingstad nytt fast medlem på bass, og i 2015 ble Ruben Gilje nytt fast medlem på tangenter. 

I oktober 2015 annonserte So Long Circus på sine nettsider at de er tilbake i studio for å gjøre en ny innspilling med utgivelse 2016. Denne gangen i Velvet Recording, med Christer Krogh som produsent.

Medlemmer
---------

* *Bent Andreas Lundby (vokal og gitar)*
* *Johan Petersen-Øverleir (gitar)*
* *Per Andreas Windingstad Larsen (bass)*
* *Ruben Gilje (tangenter)*
* *Øyvind Sundlisæter (trommer)*

##### Tidligere medlemmer/studio- og livemusikere

* *Didrik Lund*
* *Hallvard Gaardløs*
* *Kristian Wentzel*

Diskografi
----------

##### Singler

* *Pretty Baby (2010)*
* *You're On (2010)*

Eksterne lenker
---------------

* www.solongcircus.com
**Christina Hagen Nielsen** (født 2. august 1980) er en dansk forfatter, utdannet fra den danske Forfatterskolen i 2006 der hun studerte sammen med blant andre Martin Snoer Raaschou, Karin Toft, Ea Jeppesen og Lars Bo Nørgaard. Hun har bidratt med tekster til forskjellige tidsskrifter og til Forfatterskolens avgangsantologi i 2006. Hun har vært oppleser ved tallrike offentlige arrangementer, blant annet CPH.LITT. København Læser, KUP, Piratoplæsning, Det Poetiske Bureau, Louisiana, Vild Med Ord. Tekstene hennes er gjerne tabukonfronterende og innholdsmessig sosialanalyserende (de tar ofte utgangspunkt i en virkelighetsoppfatning formidlet gjennom massemediene) og de er språklig avanserte, sjangereksperimenterende, humoristiske og viltvoksende i formen.

Christina Hagen debuterte i 2008 på danske Gyldendal forlag med novellesamlingen *Sexdronning*. I 2010 utkom *71 breve til M* – en brevroman basert på korrespondanse med innsatte i danske fengsler. Diktsamlingen *White Girl* (2012) er en fiksjonalisering av postkort skrevet av danske, hvite turister. I teatersesongen 2013-2014 kunne «White Girl», dramatisert av Rune David Grue, ses på Det Kongelige Teater i København.

Hun har mottatt et treårig arbeidsstipend fra Statens Kunstfond og Albertineprisen 2012.

Utgivelser
----------

* *Forfatterskolens Afgangsantologi 2006* ISBN 8791407214
* *Sexdronning*, Gyldendal, 2008 (Noveller)
* *71 breve til M*, Gyldendal, 2010 (Brevroman)
* *White Girl*, Gyldendal, 2012 (Dikt)
* *Boyfrind*, Basilisk, 2014 (dikt)

Referanser
----------

1. ↑   Den Store Danske Encyklopædi[Hentet fra Wikidata]
2. ↑  *Forfatterskolens avgangsantologi 2006*
3. ↑

Eksterne lenker
---------------

* www.christinahagen.com Offisiell hjemmeside
* Politikens anmeldelse av *Sexdronning*
* Informations anmeldelse av *Sexdronning*
* Intervju i Kristeligt Dagblad
* Fyens Stiftstidendes anmeldelse av *Sexdronning* Arkivert 5. mars 2016 hos Wayback Machine.
* Informations anmeldelse av *White Girl*

|  |  |
| --- | --- |
| Oppslagsverk/autoritetsdata | Store Danske Encyklopædi **·** BIBSYS **·** VIAF **·** GND **·** LCCN **·** ISNI **·** BNF **·** BNF (data)
 |

Portaler: Litteratur | Danmark
**Carmen Dolores Worrell** (født 5. januar 1928, død 7. januar 2020) var en panamansk friidrettsutøver, som konkurrerte i sprintløp. 

Hun var gift med Winifred Worrell, og fikk ni barn. Hun emigrerte til USA i 1983, og jobbet der på Baruch College, men flyttet til sin datter i Orlando i 2007, der hun bodde til sin død.

Idrettskarriere
---------------

Worrell deltok under Sentralamerikanske og karibiske leker i 1946, og fikk der gull på 50 meter og bronse på 100 meter, bak Cynthia Thompson og Emilia Foster. Hun fikk også gull på 4 x 100 meter stafett, der hun løp sammen med Emilia Foster, Mildred Bannister og Esther Stewart. Hun deltok igjen i Sentralamerikanske og karibiske leker 1954, og fikk på nytt gull på 4 x 100 meter stafett.

Referanser
----------

1. ↑  Nekrolog, Newcomer Cremations, Funerals & Receptions, besøkt 8. november 2020.
2. ↑  Enrique Montesinos - *Los Juegos Regionales Más Antiguos - Juegos Deportivos Centroamericanos y del Caribe*, besøkt 8. november 2020.
3. ↑  GBR Athletics - *Central American and Caribbean Games (Women)*, besøkt 7. november 2020.

Eksterne lenker
---------------

* *Artikkelen har ingen egenskaper for sportsdatabaser i Wikidata*
**Soapmásat** er en samisktalende barneteatergruppe fra Tana kommune i Finnmark. Det samiske ordet *Soapmásat* betyr «noen». Teaterlærer og regissør er Ebba Joks fra Tana kulturskole. Gruppa ble plukket ut til å representere Norge på både den nordiske barneteaterfestival og verdens barneteaterfestival.

Soapmásat har jobbet sammen siden 2004, og består av 10 ungdommer i alderen 12-16 år: Dávvet Solbakk (1995), Anne Ragnhild Porsanger (1996), Ella Trosten (1996), Aina Helene Guttorm Einarsen (1997), Kristine Guttorm (1997), Silje Ørpetvedt Nilsen (1997), Ella Marie Hætta Isaksen (1998), Katja Ravdna Broch Pedersen (1998), Kristin Tvare (1998) og de nyeste i gruppen Ingunn og Tara (1999).

Teatergruppens siste forestilling heter *Sunná Siella*, som løst oversatt betyr «Sunnas komsakule» (Siella er en beskyttende ring som samene ga barna sine for at barna skal være beskyttet for resten av livet). Den hadde premiere mars 2010. Med forestillingen *Sunna Siella* dro gruppen på turné til Verdens barneteaterfestival i Tyskland.

Soapmásat har også tidligere vært på turné med forestillinger i Karasjok, Kautokeino, Vadsø, Færøyene (hvor de representerte Norge og Sapmi på Nordisk barneteaterfestival.), Tyskland og Tromsø.

Liste over store forestillinger
-------------------------------

* *Čáhppes Balva* (premiere 23. januar 2013)
* *Ozus* (premiere 14. mars 2012)
* *Sunná Šiella*
* *Eatnanspáppastallan*
* *Mission MacRell*
* *Čarli ja sukuládefabrihkka*
* *Mihcamarijaniehku* (En Midtsommernattsdrøm)

Referanser
----------

1. ↑  «Kultur skolen til Tyskland», Sagat, 17. november 2009
2. ↑  «Soapmasat til Færøyene»[*død lenke*], Norsk teaterråd
**Christina Rene Hendricks** (født 3. mai 1975) er en amerikansk skuespiller og tidligere modell, best kjent for rollen som Joan Holloway i TV-serien *Mad Men*, og som karakteren Saffron i TV-serien *Firefly*.

Biografi
--------

Hendricks vokste opp i Twin Falls, Idaho, fra tredje til åttende klasse. Hun har dobbelt statsborgerskap – både britisk og amerikansk – ettersom hennes far opprinnelig var fra Storbritannia.

Mens hun bodde i Twin Falls begynte hun på sin skuespillerkarriere ved Junior Musical Playhouse Company, med roller i oppsetninger som *Joseph*, *Amazing Technicolor Dreamcoat* og *Grease*. I 1989 flyttet familien hennes til Fairfax, Virginia, hvor Hendricks opptrådte i flere oppsetninger ved Fairfax High School og ved teateret i lokalsamfunnet. 

Hendricks har gjort en rekke gjesteopptredener på fjernsyn og hun påbegynte sin profesjonelle skuespiller-karriere med serien *Beggars* og *Choosers*. Siden har hun spilt i flere serier som *The Big Time* og *The Court*, hvor hun spilte mot Sally Field og Craig Bierko, i tillegg til at hun opptrådte i det juridiske TV-dramaet *Kevin Hill*. 

Hendricks har også hatt periodiske roller i serier som for eksempel *ER*, *Firefly*, *Angel*, *Tru Miss Match Calling*, *Without a Trace* og *Las Vegas*. Hun spilte også i flere musikkvideoer for «The Ghost Inside» av Broken Bells, og Everclears film *One Hit Wonder*. Hennes mest kjente rolle er som Joan Holloway på den prisbelønte AMC-serien *Mad Men*. Hendricks' karakter er kontorsjef i reklamebyrået Sterling Cooper Draper Pryce (SCDP).

Hendricks ble kalt «den mest sexy kvinnen i verden» i 2010 i en undersøkelse av kvinnelige lesere av *Esquire*.

Referanser
----------

1. ↑   Discogs, Discogs artist-ID 4992363, besøkt 9. oktober 2017[Hentet fra Wikidata]
2. ↑  «Women vote Christina Hendricks "best-looking" for Esquire, you're welcome men». *AfterEllen*. 21. april 2010. Besøkt 19. november 2016.

Eksterne lenker
---------------

* (en) Christina Hendricks på Internet Movie Database Rediger på Wikidata

* (no) Christina Hendricks hos Filmfront Rediger på Wikidata

* (sv) Christina Hendricks i Svensk Filmdatabas Rediger på Wikidata

* (da) Christina Hendricks på Filmdatabasen Rediger på Wikidata

* (da) Christina Hendricks på danskfilmogtv.dk Rediger på Wikidata

* (da) Christina Hendricks på Scope Rediger på Wikidata

* (fr) Christina Hendricks på Allociné Rediger på Wikidata

* (en) Christina Hendricks på AllMovie Rediger på Wikidata

* (en) Christina Hendricks hos Turner Classic Movies Rediger på Wikidata

* (en) Christina Hendricks hos Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BNE **·** BBC Things **·** MusicBrainz **·** Discogs
 |
**Nicholas Theodore «Nic» Nemeth**, bedre kjent som **Dolph Ziggler**, er en amerikansk profesjonell fribryter. Han bryter for World Wrestling Entertainment(WWE) på merket SmackDown!

Nemeth skrev kontrakt med WWE i 2004, og debuterte deretter i Ohio Valley Wrestling(OVW). I 2005 kom han til RAW som «sidekick» til Kerwin White, men ble etter en stund sendt tilbake til OVW. I januar 2006 kom han igjen til RAW sammen med gruppen Spirit Squad. De vant World Tag Team Championshiptittelen, men ble sendt tilbake til OVW november samme år.

I 2007 ble Nemeth sent til Florida Championship Wrestling(FCW) hvor han ble tag team-mester to ganger. Han kom tilbake til RAW i september 2008 som Ziggler, og ble sendt til *Smackdown!*, april 2009. Der vant han tittelen WWE Intercontinental Championship 28. juli 2010, men tapte denne tilbake til Kofi Kingston 4. januar 2011. I 2012 vant han Money In The Bank mot John Cena, kampen var veldig jevn men til slutt var det Ziggler som stakk av med premien.

Referanser
----------

1. ↑   wrestlingdata.com[Hentet fra Wikidata]

Eksterne lenker
---------------

* (en) Nick Nemeth – kategori av bilder, video eller lyd på Commons Rediger på Wikidata
* (en) Dolph Ziggler på Internet Movie Database Rediger på Wikidata

* (en) Dolph Ziggler hos The Movie Database Rediger på Wikidata
* (en) Dolph Ziggler – Cagematch Rediger på Wikidata

* (en) Dolph Ziggler – wrestlingdata.com Rediger på Wikidata

* (en) Dolph Ziggler – Online World of Wrestling Rediger på Wikidata

* (en) Dolph Ziggler – Online World of Wrestling Rediger på Wikidata
* (en) Dolph Ziggler på Twitter Rediger på Wikidata

* (en) Dolph Ziggler på Facebook Rediger på Wikidata

* (en) Dolph Ziggler på Instagram Rediger på Wikidata

  


|  |  |
| --- | --- |
| Oppslagsverk/autoritetsdata | Geni **·** VIAF **·** LCCN
 |
**Pernille Merete Sams** (født 27. november 1959 i Kongens Lyngby) er en dansk eiendomsmegler og tidligere medlem av Folketinget for Det Konservative Folkeparti.

Sams gikk ut av Frederiksborg Statsskole i 1978 og tok cand.jur. ved Københavns Universitet i 1984. I 1998 ble hun statsautoriseret eiendomsmegler.

I 1981-1987 arbeidet hun som jurist for den konservative folketingsgruppe, og fra 1984-1985 for de konservative medlemmer av Europa-Parlamentet. I 1986 ble hun ansatt i arkitektfirmaet Arne Meldgaard, der hun ble direktør året etter. 

Den politiske karrieren begynte i 1982 da hun ble innvalgt i Hillerød kommunestyre. Der ble hun imidlertid bare en periode, fordi hun i 1985 ble nominert til Folketinget i Randerskredsen (Århus Amtskreds). Hun ble valgt til Folketinget 8. september 1987, og ble fra 1995 nominert i Hillerødkredsen (Frederiksborg Amtskreds). Sams ønsket ikke ny nominasjon ved folketingsvalget 20. november 2001. 

I dag driver hun sitt eget eiendomsmeglerfirma med liebhavereiendommer som sitt spesialfelt, og er blant annet kjent fra TV 2-programmet *Liebhaverne*.

Hun sitter i styret for Sund & Bælt Holding. I 1997 ble hun Ridder av Dannebrog.
**Karachi kjernekraftverk** (også kalt **KANUPP** – **Ka**rachi **Nu**clear **P**ower **P**lant) er et kjernekraftverk som produserer elektrisk kraft i Pakistan. Det ligger på Arabiahavets kyst, omtrent 15 km vest for storbyen Karachi i provinsen Sindh. Det er Pakistans og den muslimske verdens første kjernekraftverk. Byggingsprosjektet begynte i 1965, og anleggets ene reaktor sto ferdig og begynte kommersiell drift i slutten av 1972. Denne reaktoren har en maksimal effekt på 137 MW, og har en levetid ut 2012 iht dagens konsesjoner. En andre reaktor skal bygges i anlegget, og etter vil byggingen starte i 2010 med en reaktor som yter 1 000 MW effekt.

Pakistans kjernekraftprogram
----------------------------

Pakistan har lansert et program for å øke landets kapasitet for kjernekraftproduksjon til 8 800 MW innen 2030, eller omtrent like mye som verdens største kjernekraftverk (i Japan) kan generere. Utbyggingen av kapasitet på kort sikt planlegges slik: Produksjonskapasiteten er om lag 300 GWh per år.

| Reaktor | Lokasjon | Kapasitet (MV) | Nettoeffekt (MW) | Produksjon (GWh) | Byggestart (år) | Ferdigstilt (år) | Plan annonsert |
| --- | --- | --- | --- | --- | --- | --- | --- |
| Karachi 1 | Karachi | 137 | 137 | c.300 | 1966 | 1972 |  |
| *Karachi 2* | *Karachi* | *1 000* | *1 000* |  | *2010* |  |  |
| Chashma 1 | Chashma, Karachi | 325 | 300 | c.2000 | 1993 | 2000 |  |
| Chashma 2 | Chashma, Punjab | 325 | 300 | *2 000* | 2005 | 2011 |  |
| *Chashma 3* | *Chashma, Punjab* | *340* | *320* | *2 000* | *2009* |  | *Juni 2008* |
| *Chashma 4* | *Chashma, Punjab* | *340* | *320* | *2 000* | *2009* |  | *Juni 2008* |
| Pakistan 1 | Kundian, Punjab | 300 |  |  |  | *2010* |  |

Fram til 2030 er regjeringens ønske å installere i alt 8 800 MW kjernekraftkapasitet i Pakistan. Fullføringen av planlagte utbygginger avhenger derimot at Kina får tillatelse til å eksportere anleggene i lys av Ikkespredningsavtalen.

Referanser
----------

1. ↑   pris.iaea.org[Hentet fra Wikidata]
2. ↑  World Nuclear Arkivert 20. februar 2012 hos Wayback Machine. – «Nuclear Power in Pakistan». April 2009.
3. ↑   The News] - «Pakistan, China may enter deals for more nuclear power plants». 8. oktober 2008.

Eksterne lenker
---------------

* Karachi kjernekraftverk
**Peroz I** var konge av Perserriket og hersket fra 459 til 484. Peroz tilhørte sasanidedynastiet og var sønn til den tidligere kongen Yazdegird II. 

Etter Yazdegirds død overtok hans bror Hormizd III makten og ble kronet. Kildene er usikre i forhold til hvem av brødrene som var eldst.  Peroz flyktet til Khorasan som på den tiden var okkupert av heftalittene (hvitehunerne). Med deres hjelp dro han tilbake og gjorde opprør mot sin bror, drepte ham og innsatte seg selv som konge i 459. Samtidig drepte Peroz de fleste av hans slektninger, og begynte forfølgelser av noen sekter innen kristendom. Han tillot spredningen av den assyriske kirke, en gren av kristendom som var forskjellig fra den til Østromerriket.

Peroz forsøkte å beholde freden med Konstantinopel og han var lyktes nokså godt i dette. Men han forsøkte også å underkue hvitehunerne som begynte å erobre østre Iran. Romerne støttet ham med subsidier, men alle hans kriger endte i forferdelse. En gang ble han tatt til fange og måtte gi sin sønn Kavadh I som gissel til hvitehunerne i to år inntil han kunne betale høye løsepenge. 

Da Kavadh var fri, brøt Peroz sin traktat med hvitehunerne og rykket frem med en stor armé. Hæren gikk seg vill i den østlige ørkenen og ble nedkjempet i 484. Hvitehunerne invaderte og plyndret Persia i to år. Til slutt klarte en persisk adelsmann fra den gamle Karen-familien, Zarmihr (eller Sokhra), å gjenopprette en viss form for orden. Han satte Balash, en av brødrene til Peroz, på tronen.

Referanser
----------

1. ↑  Encyclopædia Iranica *FĪRŪZ*

Kilder
------

* «Encyclopædia Iranica». Besøkt 09.02.2019.


|  |  |  |
| --- | --- | --- |
| Forgjenger:**Hormizd III** | **Konge av Persia**(457–484) | Etterfølger:**Balash** |

| * v
* d
* r
Sasanide-dynastiet |
| --- |
| Ardasjir I **·** Sjahpur I **·** Hormizd I **·** Bahram I **·** Bahram II **·** Bahram III **·** Nerseh **·** Hormizd II **·** Adur Narseh **·** Sjahpur II **·** Ardasjir II **·** Sjahpur III **·** Bahram IV **·** Yazdegird I **·** Bahram V **·** Yazdegird II **·** Hormizd III **·** Peroz I **·** Balash **·** Kavadh I **·** Djamasp **·** Khosrau I **·** Hormizd IV **·** Khosrau II **·** Bahram VI Chobin **·** Vistahm **·** Hormizd V **·** Kavadh II **·** Ardasjir III **·** Peroz II **·** Shahrbaraz **·** Boran **·** Hormizd VI **·** Yazdegird III |
***Lawless Love*** er en amerikansk stumfilm fra 1918, regissert av Robert Thornby.

Handling
--------

Vaudeville-artisten LaBelle Geraldine og dansepartneren hennes Freddie Montgomery blir strandet i Arizona fordi troppen de er medlemmer av blir oppløst. For å samle inn penger foreslår Geraldine at Freddie skal etterligne den maskerte kjeltringen Black Jim, slik at hun kan levere ham til politiet og få tak i belønningen på 2 000 dollar. Men når den virkelige Black Jim dukker opp tror Geraldine at han er Freddie.

Men kjeltringen skyter henne i håndleddet, og tar henne med til hytta hans. Men gradvis blir Black Jim forelsket i henne, og Geraldine beundrer ham. Så når hun får muligheten til å komme seg unna av en natt, vender hun heller tilbake for å advare Jim om at gjengen hans planlegger å drepe ham. Geraldine og Jim klarer deretter å flykte sammen, og kommer seg i sikkerhet.

Skuespillere
------------

* Jewel Carmen som LaBelle Geraldine
* Henry Woodward som Black Jim
* Edward Hearn som Freddie Montgomery

Referanser
----------

1. 1 2  ; besøksdato: 8. april 2016.
2. ↑  Lawless Love
3. ↑  LAWLESS LOVE

Eksterne lenker
---------------

* (en) *Lawless Love* på Internet Movie Database Rediger på Wikidata

* (en) *Lawless Love* på AllMovie Rediger på Wikidata

* (en) *Lawless Love* på American Film Institute Rediger på Wikidata

* (en) *Lawless Love* på Silent Era Rediger på Wikidata
**Perno verft** er et skipsverft i Åbo, Finland som har spesialisert seg på bygging av passasjerskip og bilferger.

Verftet er blant annet kjent for MS «Stena Nordica» som ble levert i 1979, «Stena Nordica» hadde faste ferder på ruten Moss - Fredrikshavn - Gøteborg i tidsrommet 1988 - 1996. Verftets tørrdokk er 365 m lang, 80 m bred og dens dybde er 10 m. Den er utstyrt med en bro- og traverskran på 600 tonn. Flere historierike verft i Åbo er Crichton-Vulcan.

Perno Verfts historie og navneendringer
---------------------------------------

Perno Verft er et verft som spesialiserer seg på bygging av cruiseskip i Perno-distriktet i Åbo. Verftet eies av Meyer Turku. Fra starten i 1960 het verftet «Wärtsilä Perno Verft». I 1986 fusjonerte Wärtsilä og Valmet og verftet ble hetende «Wärtsilä Marine Industri», 23. oktober 1989 gikk de konkurs, og bare 2 uker etter, den 7. novenber 1989 ble «Kværner Masa-Yards Åbo Nye Skipsverft» etablert og ble kalt «Masa-Yard», grunnleggerne av Masa-yard var den Finske staten, Union Bank of Finland og rederier som hadde uferdige skip stående på verftet. Deres første oppgave var å ferdigstille skip som var oppført i «Wärtsilä Marine Industri» bestillingslister. Disse skipene ble ferdigstilt 19.januar 1990. I 1991 ble verftet omdøpt til Kværner Masa-Yard. I 2001 ble Kværner Masa -Yard overtatt av et annet norsk selskap «Aker», Aker eide nå Perno verftet, Helsinki verftet og Raumo verftet og det ble i 2005 bestemt at de tre verftene skulle hete «Aker Finnyards», i 2007 byttet de navn til «Aker Yards». I 2008 ble det Koreanske selskapet STX hovedaksjonær i Aker og Aker Yards navnet ble byttet til «STX Europe». Perno verft ble kjøpt fra STX av tyske Mayer Werft og den finske stat i 2014 og har etter dette blitt hetende «Meyer Turku».

  

* 1960 – 1986 - Wärtsilä Perno Verft
* 1986 – 1989 - Wärtsilä Marine Industri
* 1989 – 1991 - Masa-Yard
* 1991 – 2001 - Kværner Masa-Yard
* 2001 – 2005 - «Aker»
* 2005 – 2007 - «Aker Finnyards»
* 2007 – 2008 - «Aker Yards»
* 2008 – 2014 - «STX Finland»
* 2014 – osv. «Meyer Turku»

Utvalg av skip bygd ved Perno verft
-----------------------------------

* MS «Allure of the Seas»
* MS «Carnival Celebration»
* MS «Costa Smeralda»
* MS «Costa Toscana»
* MS «Freedom of the Seas»
* MS «Independence of the Seas»
* MS «Liberty of the Seas»
* MS «Mardi Gras»
* MS «Mein Schiff 1»
* MS «Mein Schiff 2»
* MS «Mein Schiff 3»
* MS «Mein Schiff 4»
* MS «Mein Schiff 5»
* MS «Mein Schiff 6»
* MS «Oasis of the Seas»
* MS «Stena Nordica»
* MS «Stena Saga»

Referanser
----------

1. ↑   www.journalmarinemarchande.eu[Hentet fra Wikidata]
2. ↑  Mayerturku.fi Arkivert 13. mai 2018 hos Wayback Machine. Perno verft historielinje
3. ↑  «Byggeliste Perno Verft» (PDF). Arkivert fra originalen (PDF) 14. mai 2018. Besøkt 13. mai 2018.

Eksterne lenker
---------------

* (en) Perno shipyard – kategori av bilder, video eller lyd på Commons Rediger på Wikidata